DIE FLEDERMAUS, Staatsoper Wien, 01 January 2020 - 19:00
DIE FLEDERMAUS, Staatsoper Wien	, 01 January 2020 - 19:00
Kategorie: Operas Veranstaltung: DIE FLEDERMAUS Datum/Zeit: 01 January 2020 - 19:00 Ort: Staatsoper Wien	Adresse: Opernring 2, 1010 Wien / Vienna	(Karte)
C (incl.spec.purch.fee) AUSVERKAUFT
D (incl.spec.purch.fee) seats not together AUSVERKAUFT
F (incl.spec.purch.fee) AUSVERKAUFT Om beter te kommunikeer - Jou Gesin | Solidariteit WêreldJou Gesin | Solidariteit Wêreld
Tuis › Artikels › Die Huwelik › Om beter te kommunikeer
Om beter te kommunikeer
Vrydag | 02 Februarie | 2018
Kommunikasieprobleme is van die grootste struikelblokke in ‘n verhouding. Die goeie nuus is, dit is ook een van die maklikstes om te oorkom. Al wat nodig is, is ‘n bietjie meer begrip en ʼn paar basiese vaardighede.
Maar hoekom trap huweliksmaats dan so dikwels op mekaar se tone? En hoekom kla so baie: “My maat verstaan my nie”?
Dr. Raymond Fourie, ʼn huweliksberader van Bellville, sê daar is ʼn paar dinge waaroor mense in ʼn verhouding nie met mekaar praat nie en dit veroorsaak probleme.
Julle vertel mekaar net halwe waarhede. Vertroue is die grondslag waarop verhoudings gebou word. As jy iets doen om jou maat se vertroue te verloor, is daar ʼn kans dat jy hom of haar gaan verloor. Vertel mekaar daarom altyd die waarheid oor alles, oor jou gevoelens en jou verwagtinge. Soms dink mens jy spaar iemand se gevoelens, maar halwe waarhede rig dikwels meer skade aan.
Julle kommunikeer nie genoeg nie. Julle dink dalk julle kommunikeer, maar dit is bloot nie openlik en gereeld genoeg nie. Dit moet die rooi ligte laat flikker. Sonder kommunikasie kan jy nie eintlik ʼn lekker, sinvolle verhouding in stand hou nie. Een fout wat paartjies maak, is om te dink dat kommunikasie net praat beteken. “In die praktyk het ek gesien watter geweldig negatiewe impak hierdie persepsie het – hulle praat en praat dikwels – maar hulle vergeet om werklik na mekaar te luister. Jy moet moeite doen om werklik na jou maat te luister. Onthou, kommunikasie bestaan uit praat én luister. Sommige mense weet egter nie wat dit is om aktief te luister nie en moet die vaardigheid aanleer.”
Elkeen doen sy eie ding en dit laat die ander een uitgesluit voel. Natuurlik moet mense in verhoudings steeds tyd vir hulself en hul belangstellings maak, maar as hy eers elke naweek op sy dinge en stokperdjies fokus en jy op joune, kan daar probleme insluip. Dit bly belangrik dat paartjies dinge saam moet doen en tyd vir mekaar maak. En dit is steeds belangrik dat jy vir jou maat vertel hoe dit jou laat voel indien julle nooit iets saamdoen nie. As julle nie daaroor gaan kommunikeer nie, gaan die ander een dink dit is oukei as hy altyd iets alleen doen. Goeie balans en matigheid is die antwoord. Gee elkeen die ruimte om sy eie ding te doen – maar moenie dit oordoen nie. Moenie totaal ongebalanseerd raak in jou stokperdjie, sport, rekenaar, TV-kyk, vriende of wat ook al nie – vind die balans vir genoeg tyd saam met mekaar.
Sirkels is die antwoord, sê Raymond, om te onthou hoe ʼn verhouding moet werk. “As jy twee sirkels uitsny en hulle is apart, is dit te ver van mekaar; as jy die twee sirkels weer op mekaar sit, kan jy nie die onderste ene sien nie, maar as die sirkels langs mekaar is en oorvleuel, is die stuk in die middel julle. Elkeen het steeds sy eie identiteit, maar julle is nie ver uit mekaar nie.”